Diari Oficial de la Generalitat Valenciana


Sumari del DOGV 8732, del 04-02-2020 (2020/123)

Notificació de la sentència dictada en el procediment de divorci contenci's número 87/2019.
-------------------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/123


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment de divorci contenci's número 87/2019. [2020/123]  
Part demandant: Cristina Álvarez Pérez.  
Part demandada: Souleymane Diakite.   
Joaquín Andrés Sancho, lletrat de l'Administració de justícia del Jutjat de Primera Instància i Instrucció número 1 de Catarroja, faig saber que, en el judici a què es fa referència, s'ha dictat la Sentència número 111/2019, de 30 de juliol de 2019, que té la dispositiva que, literalment, és com segueix:  
  
«Estime parcialment la demanda de divorci interposada en nom i representació de Cristina Álvarez Pérez, contra Souleymane Diakite, declare el divorci entre Cristina Álvarez Pérez i Souleymane Diakite, amb tots els efectes legals inherents a aquesta declaració, i declare les mesures següents:  
- La guarda i custòdia de la filla menor \*\*\* s'atribueix a Cristina Álvarez Pérez, la pàtria potestat s'atribueix conjunta i compartida als dos progenitors, i, atés que en l'actualitat els progenitors viuen separats, la forma d'exercici de la pàtria potestat, ha de considerar-se que les obligacions de guarda han de ser exercides per aquell dels dos, el pare o la mare, que a cada moment tinga la filla, bé perquè tinga assignada de fet o de dret la residència habitual, bé perquè el fill es trobe en companyia d'aquest a conseqüència del règim de comunicació i relació que s'haja establit.  
  
Així mateix, i en referència a la pàtria potestat, llevat que l'autoritat judicial dispose una altra cosa, el pare o la mare que n'exercisca la potestat necessita el consentiment exprés o tàcit de l'altre per a decidir el tipus d'ensenyament, per a variar el domicili del fill o la filla menor, de manera que l'aparte del seu entorn habitual, i per a disposar del seu patrimoni més enllà del que siga necessari per a atendre les seues necessitats ordinàries.  
Respecte a la prohibició d'eixida del territori nacional de la menor \*\*\*, sense previ consentiment dels dos progenitors, o, en defecte d'això, autorització judicial també prèvia.  
- S'estableix un règim de visites a favor de Souleymane Diakite, que consisteix en:  
A) Fins que la menor complisca sis anys:  
a falta d'acord entre els progenitors, un mínim d'una vesprada a la setmana en presència de la mare o de l'àvia materna, i que es fixa, a falta d'acord, els dimecres de 17 a 19 en els mesos d'octubre a març; i de 17 a 20 hores, els mesos d'abril a setembre.  
B) Una vegada complits els sis anys i sempre que el pare dispose de domicili propi i adequat a les necessitats de la menor i el règim anterior s'haja complit degudament:  
1. Caps de setmana alterns, de divendres des de les 18 hores fins al diumenge a les 20 hores; la menor serà reintegrada al domicili matern (que ha de ser fefaentment comunicat per la progenitora) i serà recollida i entregada en aquest pel progenitor no custodi.  
2. Els dies festius intersetmanals s'alternaran entre els dos progenitors, des de les 10 hores del matí i fins a les 20 hores de la vesprada, i haurà de procurar-se que els festius pròxims a un pont la xiqueta romanga amb el progenitor a qui li corresponga el cap de setmana.  
3. Els dies de les vacances escolars de Nadal es dividiran per la meitat, des de les 10 hores de l'endemà del dia en què finalitzen les classes fins a les 20 hores del dia immediatament anterior al reinici d'aquestes. La menor passarà la primera meitat amb el pare, els anys parells, i la segona amb la mare; i al contrari els anys senars.  
4. Les vacances escolars de Setmana Santa s'alternaran entre els dos progenitors per meitats; l'elecció del període correspondrà al pare en els anys senars, i a la mare en els parells.  
5. Pel que fa al període que correspon a les vacances escolars d'estiu, la filla romandrà amb els progenitors durant quinze dies seguits al juliol i quinze dies seguits a l'agost, i es mantindrà un interval de quinze dies entre els dos períodes. En els anys parells, correspondrà al pare la primera meitat i a la mare la segona. I al contrari els anys senars.  
  
Aquest règim es durà a terme mentre el progenitor no custodi puga fer ús personal d'aquest.  
En cas de renúncia al gaudi d'aquests règims pel progenitor no custodi, per canvi de residència en territori espanyol o comunitari, aquests no seran restituïts llevat que ho pacten els progenitors.  
  
- Pensió a favor de la filla de 200 euros mensuals, que haurà d'ingressar-se fins que la menor siga major d'edat i independent econòmicament, entre els dies 1 i 5 de cada mes, en el compte que designe la mare, actualitzable conformement a la pujada de l'índex de preus de consum, o l'organisme que el substituïsca, i que s'actualitzarà automàticament cada any i s'abonarà des de la data de la demanda.  
Les despeses extraordinàries de la menor s'abonaran d'acord mutu entre els progenitors, en interés de la menor, i s'abonaran en un 50 % per tots dos. Tindran en tot cas caràcter exprés d'extraordinàries les despeses mèdiques no cobertes per la Seguretat Social (òptiques, ortodòncia?), llibres de text, material escolar necessari, uniforme escolar, i qualsevol altra derivada de l'educació, que hauran de comunicar els progenitors.   
La fermesa d'aquesta resolució produirà, respecte dels béns del matrimoni, la dissolució del règim econòmic matrimonial.  
No pertoca realitzar un pronunciament especial pel que fa a les costes causades en aquesta instància.  
Notifiqueu aquesta resolució a les parts i al Ministeri Fiscal i advertiu-los que, en contra, s'hi pot interposar un recurs d'apel·lació en el termini de 20 dies, comptats des del següent dia hàbil a la data de la notificació, que haurà de presentar-se en aquest jutjat i de què coneixerà, si pertoca, l'Audiència Provincial de València.  
Expediu una testimoniança d'aquesta resolució per a unir-la a les actuacions i porteu-ne l'original al llibre corresponent.  
Una vegada que siga ferma aquesta resolució, d'acord amb l'article 774-5a de la Llei d'enjudiciament civil 1/2000, comuniqueu-la d'ofici al Registre Civil en què conste inscrit el matrimoni als efectes oportuns.  
Així ho disposa, mana i signa Patricia Todolí Orero, magistrada jutgessa titular d'aquest jutjat.»  
  
De conformitat amb el que disposa l'article 497 de la Llei 1/2000, d'enjudiciament civil, s'ha ordenat la publicació d'aquest edicte per a portar a efecte la diligència de notificació de sentència a Souleymane Diakite.  
  
Catarroja, 7 de gener de 2020.- El lletrat de l'Administració de justícia: Joaquín Andrés Sancho.